Tolong jelaskan mengenai Pulitik dari Taufiq Kiemas dalam bahasa jawa

Taufiq Kiemas miwiti karier pulitik nalika wonten ing bangku mahasiswa, panjenengnipun mlebet GMNI. Sasampunipun panjenenganipun ugi tumut sarta wonten ing Partai Demokrasi Indonésia ugi kapilih dados anggota DPR/MPR-RI nalika taun 1992. Salaminipun mangsa Orde Baru, karier pulitikipun asring dikebiri déning pihak ingkang gadhah kuwasa. Karier pulitikipun wiwit sukses nalika rezim Soeharto lengser. Nalika pemilu 1999, Partai Demokrasi Indonesia Perjuangan (PDI Perjuangan) dados juwaranipun. Kamenangan punika ndadosaken garwanipun dados Wakil Présidhèn lajeng dados Présidhèn Indonésia kaping gangsal.

Panjenenganipun ingkang dados tokoh wigati wonten ing parté punika naté dipundhapuk dados Ketua Dewan Pertimbangan Pusat (Deperpu). Panjenenganipun uga naté kapilih dados anggota DPR kalamangsa 2009–2014 saking PDI-Perjuangan kanggé

Laladan Pemilihan Jawa Barat II.

Panjenenganipun ingkang kawentar dados pulitikus, asring mlebet wonten ing seratan buku. Kadosta buku seratan saking Derek Manangka ingkang irah-irahanipun Jurus Dan Manuver Pulitik Taufiq Kiemas: Memang Lidah Tidak Bertulang ingkang sampun diterbitaken nalika taun 2009.